Ua-Finno-Ugrisch oda Uafinnougrisch (dt.: Ur-Finno-Ugrisch, oda Urfinnougrisch) is a rekonstruiade Uasproch und de Quejsproch vo de finno-ugrischn Sprochn. Se stommd van Uauralischn ob, wos se in Ua-Finno-Ugrisch und Uasamojedisch teid hod. De Klassifiziarung is owa ned problemlos. Ua-Finno-Ugrisch ko aa ois geografische Gruppe vo uauralische Dialekte vastondn wean, wei de Untaschiede gring san. Es wead vamuadd, doss Ua-Finno-Ugrisch im Gebiet zwischn da Ostsää und'm Ural gredd worn is.